|  |
| --- |
| **Dinastije faraona  starog Egipta** |
| **predinastički Egipat** |
| **protodinastički period** |
| **rani dinastički period** |
| 1. 2. |
| **Staro kraljevstvo** |
| 3. 4. 5. 6. |
| **prvi prelazni period** |
| 7. 8. 9. 10. |
| 11. (*samo Teba*) |
| **srednje carstvo** |
| 11. (*ceo Egipat*) |
| 12. 13. 14. |
| **drugi prelazni period** |
| 15. 16. 17. |
| **Novo carstvo** |
| 18. 19. 20. |
| **treći prelazni period** |
| 21. 22. 23. 24. 25. |
| **kasni period** |
| 26. 27. 28. |
| 29. 30 31. |
| **Grčko-rimski period** |
| Ptolomejska dinastija-Rimsko Carstvo |

Sedma, Osma, Deveta, Deseta i **Jedanaesta** (samo u Tebi) **dinastija** drevnog Egipta se često zajednički svrstavaju pod naziv Prvi prijelazni period.

Vladari
-------

Poznati vladari u egipatskoj historiji za **Jedanaestu dinastiju** su sljedeći (datumi su neprecizni):

**Jedanaesta dinastija (tebanska)**| Ime | Datumi | Komentari |
| --- | --- | --- |
| Mentuhotep I | 2134. pne. – ?? | *Tepy-a* "nasljednik" |
| Sehertawy Intef I | ?? – 2118. pne. | - |
| Wahankh Intef II | 2118. pne. – 2069. pne. | - |
| Nakhtnebtepnefer Intef III | 2069. pne. – 2061. pne. | - |
| Nebhetepra Mentuhotep II | 2061. pne. – 2010. pne. | - |
| Sankhkara Mentuhotep III | 2010. pne. – 1998. pne. | - |
| Nebtawyra Mentuhotep IV | 1998. pne. – 1991. pne. | - |

Manethonova tvrdnja da se Jedanaesta dinastija sastojala od 16 kraljeva koji su vladali 43 godine proturječi natpisima suvremenika i dokazima iz Torinskog popisa kraljeva, koji zajedno navode da je ovo kraljevstvo imalo sedam kraljeva koji su vladali ukupno 143 godine.[1] S druge, Manethonova tvrdnja da je dinastija vladala iz Tebe je u skladu s drugim historijskim dokazima. U doba ove dinastije Drevni Egipat ponovno ujedinjen kao Srednje Kraljevstvo.

Dinastija potječe od nomarha Tebe, "Intefa Velikog, sina Ikuovog", koji se spominje u natpisima suvremenika. Međutim, tek se njegov nasljednik Mentuhotep I is smatra prvim kraljem dinastije.

Natpis urezan u vrijeme vladavine Wahankha Intefa II pokazuje kako je on bio prvi član dinastije koji je tvrdio da vlada cijelim Egiptom, a što je Tebance dovelo u sukob s dinastijom iz Herakleopolisa Magne - Desetom dinastijom. Intef je poduzeo nekoliko pohoda na sjever i osvojio važnu nomu Abydos. Ratovi između Tebanaca i Herkaleapolitanaca su se nastavili sve do 14. godine vladavine Nebhetepre Mentuhotepa II, kada su Herakleopolitanci konačno poražena, a ova dinastija počela konsolidirati svoju vlast.

Vladari Jedanaeste dinastije su ponovno uspostavili egipatski utjecaj nad susjedima u Africi i na Bliskom Istoku. Mentuhotep II je poslao nove ekspedicije u Feniciju kako bi nabavio cedar. Sankhkara Mentuhotep III je slao ekspedicije iz Coptosa na jug prema Puntu.

Vladavina posljednjeg kralja, a s njome i kraj ove dinastije, predstavljaju misteriju. Suvremeni natpisi spominju "sedam praznih godina" iza smrti Mentuhotepa III, što odgovara vladavini Nebtawyre Mentuhotepa IV. Moderni naučnici identificiraju vezira Amenemhata s Amenemhatom I, prvim kraljem Dvanaeste dinastije, a postoji teorija da je Amenemhat na vlast došao dvorskim udarom. Jedini pouzdani detalji u vezi Mentuhotepove vladavine jestu da je dvjema značajnim predskazanjima u kamenolomu Wadi Hammamat svjedočio vezir Amenemhat.

Bilješke
--------

1. ↑  Jürgen von Beckerath, The Date of the End of the Old Kingdom of Egypt, JNES 21 (1962), p.146


***Jedanaesta dinastija Egipta*** na Wikimedijinoj ostavi